बैठक में राज्य स्तरीय सम्मेलन को सफल बनाने को लेकर चर्चा
अखिलभारतीय आदिवासी विकास परिषद की बैठक गुरूवार को स्थानीय नीलकंठ महादेव मंदिर के पास स्थित भील समाज सभा भवन में राष्ट्रीय उपाध्यक्ष नरसिंग पढियार की मौजूदगी में आयोजित हुई, जिसमें आगामी सोमवार को नंदगांव केसुआ में आयोजित भील एकता महासंघ के प्रदेश स्तरीय सम्मेलन को सफल बनाने के लिए अधिक से अधिक तादाद में भागीदारी सुनिश्चित करने को लेकर चर्चा की गई। इस अवसर पर पढियार ने समाज विकास के लिए बालक-बालिकाओं को समान रूप से उच्च शिक्षा ग्रहण करवाकर सरकारी सेवा के साथ-साथ राजनीति व्यापार में अग्रणी भूमिका निभाने की आवश्यकता पर बल दिया। हरचंदराम परमार ने समाज में व्याप्त कुरीतियों को मिटाने के लिए आगे आने का आह्वान किया। इस अवसर पर माधाराम मकवाना, हरचंदराम परमार, भगूराम परमार, प्रहलादराम, वीराराम परमार, केसाराम, आसूराम सोलंकी, मानाराम, भंवरलाल, मसराराम, लच्छाराम, गोमाराम, बलवंताराम, बाबूलाल वागाराम परमार सहित बड़ी संख्या में समाज के लोग मौजूद थे।
भीनमाल. आदिवासी विकास परिषद की बैठक में मौजूद लोग।
hin_Deva hin_Deva bho_Deva